Document ID: 31989R2690

31989R2690
L 261/6
JURNALUL OFÍCIAL AL UNIUNII EUROPENE
REGULAMENTUL (CEE) NR. 2690/89 AL COMISIEI
din 6 septembrie 1989
de modificare a Regulamentului (CEE) nr. 3143/85 privind vânzarea cu preț redus a untului de intervenție destinat consumului direct sub formă de unt concentrat
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CEE) nr. 763/89 (2), în special articolul 6 alineatul (7),
întrucât articolul 2 din Regulamentul (CEE) nr. 3143/85 (3) al Comisiei, modificat ultima dată de Regulamentul (CEE) nr. 1953/89 (4), prevede că prețul de vânzare pentru unt trebuie să varieze conform conținutului în grăsimi al untului concentrat; întrucât, având în vedere situația actuală a pieței untului și a stocului de intervenție, o astfel de modificare nu mai este necesară; întrucât ar trebui să se stabilească, în consecință, un preț unic de vânzare pentru unt;
întrucât ar trebui să se precizeze mai exact perioada în care trebuie depusă garanția de prelucrare prevăzută în articolul 2a alineatul (5) din Regulamentul (CEE) nr. 3143/85;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Regulamentul (CEE) nr. 3143/85 se modifică după cum urmează:
1.
La articolul 2:
-
alineatul (1) se înlocuiește cu următorul text:
„(1) Untul prevăzut în articolul 1 se vinde prin magazine fără depozitare, la un preț egal cu prețul de cumpărare aplicat de agenția de intervenție în cauză, la data încheierii contractului de vânzare, mai mic cu 151 ECU la 100 kg, pentru prelucrarea în unt concentrat cu un conținut în grăsimi egal sau mai mare decât 96 %.”;
-
la alineatul (4) primul paragraf, suma de „250 ECU” se înlocuiește cu cea de „200 ECU”;
-
la alineatul (4) al doilea paragraf, textul „conținutul în grăsimi al untului concentrat” se elimină.
2.
La articolul 2a alineatul (5) primul paragraf, textul „înaintea preluării untului de comerțul cu amănuntul” se înlocuiește cu „în termenul de 15 zile prevăzut la alineatul (6)”.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 septembrie 1989.

Labels: 3
2
11
17